Р Е П У Б Л И К А С Р Б И Ј А

НАРОДНА СКУПШТИНА

01 Број 06-2/558-21

29. децембар 2021. године

Б е о г р а д

**З А П И С Н И К**

**ШЕСНАЕСТЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2021. ГОДИНИ,**

**ОДРЖАНЕ 28. И 29. ДЕЦЕМБРА 2021. ГОДИНЕ**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Народна скупштина је минутом ћутања одала пошту преминулом заменику генералног секретара Народне скупштине Бранку Маринковићу.

Председник је, на основу службене евиденције о присутности народних посланика, констатовао да седници присуствују 103 народна посланика, а применом електронског система за гласање утврђено је да су у сали присутна 154 народна посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарствa просвете, науке и технолошког развоја и Републичког фонда за здравствено осигурање, Јасмина Каранац, представник Посланичке групе Социјалдемократска партија Србије - од Министарства грађевинарства, саобраћаја и инфраструктуре, Розалија Екрес, представник Посланичке групе САВЕЗ ВОЈВОЂАНСКИХ МАЂАРА - од Министарства финансија, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе и Министарства унутрашњих послова и Милимир Вујадиновић, представник Посланичке групе „Александар Вучић - за нашу децу“.

Према евиденцији Службе Народне скупштине, седници нису присуствовали, а нису обавестили о спречености, народни посланици: Загорка Алексић, Душан Бајатовић, Милош Банђур, Надије Бећири, др Бобан Бирманчевић, Жарко Богатиновић, др Марко Богдановић, Братимир Васиљевић, Јелисавета Вељковић, Соња Влаховић, Младен Грујић, Владимир Ђукановић, Милан Ђурица, Нинослав Ерић, доц. др Илија Животић, Владан Заграђанин, Крсто Јањушевић, мр Јадранка Јовановић, Шаип Камбери, Драгомир Карић, Борисав Ковачевић, Јован Колунџија, Маријана Крајновић, Селма Кучевић, Никола Лазић, Сања Лакић, Јанко Лангура, Софија Максимовић, Драган Д. Марковић, Драган М. Марковић, Верољуб Матић, Рајка Матовић, Јелена Мијатовић, Оливера Недељковић, проф. др Александра Павловић Марковић, Мира Петровић, Милена Поповић, Мисала Праменковић, Драгана Радиновић, Миленка Субић, проф. др Горан Тасић, проф. др Јахја Фехратовић, Ана Чарапић, Ацо Петровић, Љиљана Кузмановић-Вујаковић, Марина Мирковић, Мина Китановић, Никола Кожовић, Јелена Стевановић, Јелена Катић, др Амела Лукач Зоранић и Ратко Николић.

Народна скупштина је, већином гласова, усвојила: Записник Једанаесте седнице Другог редовног заседања Народне скупштине Републике Србије у 2021. години, одржане 7. и 8. децембра 2021. године (од 171 присутног народног посланика, 160 је гласало за, а 11 није гласало), Записник Дванаесте седнице Другог редовног заседања Народне скупштине Републике Србије у 2021. години, одржане 14. и 15. децембра 2021. године (од 171 присутног народног посланика, 164 су гласала за, а седам није гласало) и Записник Тринаесте седнице Другог редовног заседања Народне скупштине Републике Србије у 2021. години, одржане 10. децембра 2021. године (од 171 присутног народног посланика, 163 су гласала за, а осам није гласало).

Затим је Народна скупштина прешла на утврђивање дневног реда.

Изјашњавајући се о предлозима за стављање на дневни ред аката по хитном поступку, Народна скупштина је прихватила: предлог Владе да се, по хитном поступку, стави на дневни ред Предлог закона о изменама и допунама Закона о финансијској подршци породици са децом, који је поднела Народној скупштини 24. децембра 2021. године (од 172 присутна народна посланика, 166 је гласало за, а шест није гласало), предлог Владе да се, по хитном поступку, стави на дневни ред Предлог закона о потврђивању Споразума о сарадњи у ветеринарској, фитосанитарној и области безбедности хране и хране за животиње на Западном Балкану, који је поднела Народној скупштини 27. децембра 2021. године (од 172 присутна народна посланика, 166 је гласало за, а шест није гласало), предлог Владе да се, по хитном поступку, стави на дневни ред Предлог закона о потврђивању Споразума о условима за слободан приступ тржишту рада на Западном Балкану, који је поднела Народној скупштини 27. децембра 2021. године (од 172 присутна народна посланика, 166 је гласало за, а шест није гласало), предлог Владе да се, по хитном поступку, стави на дневни ред Предлог закона o потврђивању Споразума између Владе Републике Србије и Савета министара Републике Албаније о узајамном признавању одобрења овлашћених привредних субјеката за сигурност и безбедност (AEOS), који је поднела Народној скупштини 27. децембра 2021. године (од 172 присутна народна посланика, 165 је гласало за, а седам није гласало) и предлог Владе да се, по хитном поступку, стави на дневни ред Предлог закона о потврђивању Споразума о повезивању шема електронске идентификације грађана Западног Балкана, који је поднела Народној скупштини 27. децембра 2021. године (од 172 присутна народна посланика, 165 је гласало за, а седам није гласало).

Изјашњавајући се о предлозима за допуну предложеног дневног реда, Народна скупштина није прихватила: предлог народног посланика Смиље Тишме да се дневни ред допуни тачком - Предлог резолуције о усташком геноциду над Србима, Јеврејима и Ромима у Независној Држави Хрватској (1941-1945), који је Народној скупштини поднело десет народних посланика 7. децембра 2021. године (након образложења народног посланика Смиље Тишме, од 168 присутних народних посланика, 44 су гласала за, један се уздржао, а 123 нису гласала) и предлоге народног посланика Миодрага Линте да се дневни ред допуни тачкама - Предлог закона о изменама и допунама Закона о избеглицама, који је поднео Народној скупштини 23. марта 2021. године (од 168 присутних народних посланика, шест је гласало за, а 162 нису гласала) и Предлог закона о изменама и допунама Закона о правима бораца, војних инвалида, цивилних инвалида рата и чланова њихових породица, који је поднео Народној скупштини 12. маја 2021. године (од 168 присутних народних посланика, девет је гласало за, а 159 није гласало).

Народна скупштина је, већином гласова (од 168 присутних народних посланика, 157 је гласало за, а 11 није гласало), прихватила предлог народног посланика др Александра Мартиновића да се обави:

1. **заједнички начелни и јединствени претрес о:**

**- Предлогу закона о изменама и допунама Закона о финансијској подршци породици са децом,** који је поднела Влада (број 011-2437/21 од 24. децембра 2021. године),

**- Предлогу закона о измени Закона о роковима измирења новчаних обавеза у комерцијалним трансакцијама,** који је поднела Влада (број 011-2292/21 од 9. децембра 2021. године),

**- Извештају о раду Регулаторне агенције за електронске комуникације и поштанске услуге за 2020. годину, ко**ји је поднела Регулаторна агенција за електронске комуникације и поштанске услуге (број 02-1214/21 од 30. јуна 2021. године)**, са Предлогом закључка Одбора за просторно планирање, саобраћај, инфраструктуру и телекомуникације од 25. новембра 2021. године,**

**- Предлогу одлуке o давању сагласности на Измене и допуне Финансијског плана Комисије за хартије од вредности за 2021. годину,** који је поднео Одбор за финансије, републички буџет и контролу трошења јавних средстава (број 02-2196/21 од 1. децембра 2021. године),

**- Предлогу одлуке o давању сагласности на Финансијски план Комисије за хартије од вредности за 2022. годину,** који је поднео Одбор за финансије, републички буџет и контролу трошења јавних средстава (број 02-2197/21 од 1. децембра 2021. године),

**- Предлогу одлуке о давању сагласности на Финансијски план Регулаторног тела за електронске медије за 2022. годину,** који је поднео Одбор за финансије, републички буџет и контролу трошења јавних средстава (број 02-2199/21 од 1. децембра 2021. године),

**- Предлогу одлуке о давању сагласности на Финансијски план Агенције за енергетику Републике Србије за 2022. годину,** који је поднео Одбор за финансије, републички буџет и контролу трошења јавних средстава (број 02-2198/21 од 1. децембра 2021. године),

**- Предлогу закона о потврђивању Споразума о сарадњи у ветеринарској, фитосанитарној и области безбедности хране и хране за животиње на Западном Балкану,** који је поднела Влада (број 011-2458/21 од 27. децембра 2021. године),

**- Предлогу закона о потврђивању Споразума о условима за слободан приступ тржишту рада на Западном Балкану,** који је поднела Влада (број 011-2457/21 од 27. децембра 2021. године од 27. децембра 2021. године)**,**

**- Предлогу закона o потврђивању Споразума између Владе Републике Србије и Савета министара Републике Албаније о узајамном признавању одобрења овлашћених привредних субјеката за сигурност и безбедност (AEOS),** који је поднела Влада (број 011-2456/21 од 27. децембра 2021. године) и

**- Предлогу закона о потврђивању Споразума о повезивању шема електронске идентификације грађана Западног Балкана,** који је поднела Влада (број 011-2455/21 од 27. децембра 2021. године) и

**2. заједнички јединствени претрес о:**

**- Предлогу одлуке о избору судија који се први пут бирају на судијску функцију**, који је поднео Високи савет судства (број 02-2280/21 од 9. децембра 2021. године) и

**- Листи кандидата за члана Савета Комисије за заштиту конкуренције,** коју је поднео Одбор за привреду, регионални развој, трговину, туризам и енергетику (број 02-1763/21 од 6. децембра 2021. године).

Народна скупштина је, већином гласова (од 168 присутних народних посланика, 161 је гласао за, а седам није гласало), утврдила дневни ред Шеснаесте седнице Другог редовног заседања Народне скупштине Републике Србије у 2021. години, у целини.

**Тако утврђен дневни ред је следећи:**

**1. Предлог закона о измени Закона о роковима измирења новчаних обавеза у комерцијалним трансакцијама**, који је поднела Влада (број 011-2292/21 од 9. децембра 2021. године),

**2. Предлог одлуке о избору судија који се први пут бирају на судијску функцију**, који је поднео Високи савет судства (број 02-2280/21 од 9. децембра 2021. године),

**3. Листа кандидата за члана Савета Комисије за заштиту конкуренције,** коју је поднео Одбор за привреду, регионални развој, трговину, туризам и енергетику (број 02-1763/21 од 6. децембра 2021. године),

**4. Извештај о раду Регулаторне агенције за електронске комуникације и поштанске услуге за 2020. годину**, који је поднела Регулаторна агенција за електронске комуникације и поштанске услуге (број 02-1214/21 од 30. јуна 2021. године), **са Предлогом закључка Одбора за просторно планирање, саобраћај, инфраструктуру и телекомуникације од 25. новембра 2021. године,**

**5. Предлог одлуке o давању сагласности на Измене и допуне Финансијског плана Комисије за хартије од вредности за 2021. годину**, који је поднео Одбор за финансије, републички буџет и контролу трошења јавних средстава (број 02-2196/21 од 1. децембра 2021. године),

**6. Предлог одлуке o давању сагласности на Финансијски план Комисије за хартије од вредности за 2022. годину**, који је поднео Одбор за финансије, републички буџет и контролу трошења јавних средстава (број 02-2197/21 од 1. децембра 2021. године),

**7. Предлог одлуке о давању сагласности на Финансијски план Регулаторног тела за електронске медије за 2022. годину,** који је поднео Одбор за финансије, републички буџет и контролу трошења јавних средстава (број 02-2199/21 од 1. децембра 2021. године),

**8. Предлог одлуке о давању сагласности на Финансијски план Агенције за енергетику Републике Србије за 2022. годину,** који је поднео Одбор за финансије, републички буџет и контролу трошења јавних средстава (број 02-2198/21 од 1. децембра 2021. године),

**9. Предлог закона о изменама и допунама Закона о финансијској подршци породици са децом**, који је поднела Влада (број 011-2437/21 од 24. децембра 2021. године),

**10. Предлог закона о потврђивању Споразума о сарадњи у ветеринарској, фитосанитарној и области безбедности хране и хране за животиње на Западном Балкану,** који је поднела Влада (број 011-2458/21 од 27. децембра 2021. године),

**11. Предлог закона о потврђивању Споразума о условима за слободан приступ тржишту рада на Западном Балкану,** који је поднела Влада (број 011-2457/21 од 27. децембра 2021. године од 27. децембра 2021. године),

**12. Предлог закона o потврђивању Споразума између Владе Републике Србије и Савета министара Републике Албаније о узајамном признавању одобрења овлашћених привредних субјеката за сигурност и безбедност (AEOS)**, који је поднела Влада (број 011-2456/21 од 27. децембра 2021. године) и

**13. Предлог закона о потврђивању Споразума о повезивању шема електронске идентификације грађана Западног Балкана,** који је поднела Влада (број 011-2455/21 од 27. децембра 2021. године).

Председавајући др Владимир Орлић, потпредседник Народне скупштине је, сагласно чл. 90. став 1. и 239. став 2. Пословника, обавестио да су позвани да седници присуствују: Бранислав Недимовић, потпредседник Владе и министар пољопривреде, шумарства и водопривреде, Синиша Мали, министар финансија, Радомир Ратко Дмитровић, министар за бригу о породици и демографију, проф. др Дарија Кисић-Тепавчевић, министар за рад, запошљавање, борачка и социјална питања, Драган Ковачевић, председник Управног одбора Регулаторне агенције за електронске комуникације и поштанске услуге, Саша Стевановић и Данијела Вазура, државни секретари у Министарству финансија, Милан Добријевић, државни секретар у Министарству трговине, туризма и телекомуникација, Драган Пејовић, директор Регулаторне агенције за електронске комуникације и поштанске услуге, Снежана Карановић, помоћник министра финансија, Мирјана Радановић, вршилац дужности секретара Министарства за бригу о породици и демографију, Огњен Поповић, вршилац дужности помоћника министра финансија, Александра Чамагић, вршилац дужности помоћника министра за бригу о породици и демографију, Сандра Грујичић, вршилац дужности помоћника министра за рад, запошљавање, борачка и социјална питања, Сава Савић, вршилац дужности помоћника министра трговине, туризма и телекомуникација, Небојша Милосављевић, вршилац дужности директора Управе за заштиту биља у Министарству пољопривреде, шумарства и водопривреде, Емина Милакара, вршилац дужности директора Управе за ветерину у Министарству пољопривреде, шумарства и водопривреде, Зорана Вујовић, директор Сектора за правне послове Регулаторне агенције за електронске комуникације и поштанске услуге, Драгољуб Стефановић, технички директор Регулаторне агенције за електронске комуникације и поштанске услуге, Милена Антић Јанић, руководилац Групе за популациону политику и финансијску подршку породици са децом у Министарству за бригу о породици и демографију, Милан Војводић, шеф Одсека за информациону безбедност и електронско пословање у Министарству трговине, туризма и телекомуникација, Бранка Ђорђевић, виши саветник у Сектору за финансијски систем у Министарству финансија, Зоран Сандић, самостални саветник у Сектору за финансијски систем у Министарству финансија, Сања Гаврановић и Катарина Денчић из Министарства за рад, запошљавање, борачка и социјална питања и Зорица Вулић и Драган Петровић из Министарства унутрашњих послова.

Затим је Народна скупштина прешла на рад по утврђеном дневном реду седнице, односно на **заједнички начелни и јединствени претрес о тачки 1. и тачкама од 4. до 13. дневног реда**.

Председавајући др Владимир Орлић, потпредседник Народне скупштине је, сагласно чл. 157. став 1, 192. став 3. и 170, а сходно члану 157. став 2. Пословника, отворио заједнички начелни и јединствени претрес о:

**- Предлогу закона о изменама и допунама Закона о финансијској подршци породици са децом,**

**- Предлогу закона о измени Закона о роковима измирења новчаних обавеза у комерцијалним трансакцијама,**

**- Извештају о раду Регулаторне агенције за електронске комуникације и поштанске услуге за 2020. годину,** који је поднела Регулаторна агенција за електронске комуникације и поштанске услуге, **са Предлогом закључка Одбора за просторно планирање, саобраћај, инфраструктуру и телекомуникације од 25. новембра 2021. године,**

**- Предлогу одлуке o давању сагласности на Измене и допуне Финансијског плана Комисије за хартије од вредности за 2021. годину,**

**- Предлогу одлуке o давању сагласности на Финансијски план Комисије за хартије од вредности за 2022. годину,**

**- Предлогу одлуке о давању сагласности на Финансијски план Регулаторног тела за електронске медије за 2022. годину,**

**- Предлогу одлуке о давању сагласности на Финансијски план Агенције за енергетику Републике Србије за 2022. годину,**

**- Предлогу закона о потврђивању Споразума о сарадњи у ветеринарској, фитосанитарној и области безбедности хране и хране за животиње на Западном Балкану,**

**- Предлогу закона о потврђивању Споразума о условима за слободан приступ тржишту рада на Западном Балкану,**

**- Предлогу закона o потврђивању Споразума између Владе Републике Србије и Савета министара Републике Албаније о узајамном признавању одобрења овлашћених привредних субјеката за сигурност и безбедност (AEOS) и**

**- Предлогу закона о потврђивању Споразума о повезивању шема електронске идентификације грађана Западног Балкана.**

Уводно излагање о предлозима аката поднели су представници предлагача Бранислав Недимовић, потпредседник Владе и министар пољопривреде, шумарства и водопривреде, проф. др Дарија Кисић-Тепавчевић, министар за рад, запошљавање, борачка и социјална питања, Радомир Ратко Дмитровић, министар за бригу о породици и демографију и др Александра Томић, председник Одбора за финансије, републички буџет и контролу трошења јавних средстава.

У заједничком начелном и јединственом претресу, учествовали су народни посланици: Миланка Јевтовић Вукојичић, известилац Одбора за рад, социјална питања, друштвену укљученост и смањење сиромаштва (поводом чијег излагања се за реч јавио министар Радомир Ратко Дмитровић), Маријан Ристичевић, известилац Одбора за пољопривреду, шумарство и водопривреду, представник предлагача Катарина Ракић, председник Одбора за просторно планирање, саобраћај, инфраструктуру и телекомуникације, Илија Матејић, известилац Одбора за уставна питања и законодавство, Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, (поводом чијег излагања се за реч јавио министар Радомир Ратко Дмитровић, а реплицирао му је народни посланик Самир Тандир, након чега се за реч јавио представник предлагача Драган Ковачевић, председник Управног одбора Регулаторне агенције за електронске комуникације и поштанске услуге), Живота Старчевић, заменик председника Посланичке групе ЈЕДИНСТВЕНА СРБИЈА (ЈС), Бранимир Јовановић, председник Посланичке групе Социјалдемократска партија Србије, др Емеше Ури, представник Посланичке групе САВЕЗ ВОЈВОЂАНСКИХ МАЂАРА (затим је председавајућа Елвира Ковач, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова), Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС) и Миланка Јевтовић Вукојичић, представник Посланичке групе „Александар Вучић - за нашу децу“ (поводом чијег излагања се за реч јавио министар Радомир Ратко Дмитровић).

Затим је председавајућа, у складу са чланом 98. став 4. Пословника, закључила заједнички начелни и јединствени претрес и одредила паузу у трајању од једног часа.

После паузе, седница је настављена у 15 часова и 15 минута.

Председавајућа је, сагласно члану 90. став 1. Пословника, обавестила да је позван да седници присуствује Александар Пантић, изборни члан Високог савета судства из реда судија.

Затим је Народна скупштина прешла на **заједнички јединствени претрес о предлозима аката из тачака 2. и 3. дневног реда.**

Председавајућа Елвира Ковач, потпредседник Народне скупштине, сагласно члану 192. став 3. и члану 201, а сходно члану 157. став 2. Пословника, отворила је заједнички јединствени претрес о:

**- Предлогу одлуке о избору судија који се први пут бирају на судијску функцију** и

**- Листи кандидата за члана Савета Комисије за заштиту конкуренције.**

Предлоге аката образложили су представници предлагача Александар Пантић, изборни члан Високог савета судства из реда судија и народни посланик Верољуб Арсић, председник Одбора за привреду, регионални развој, трговину, туризам и енергетику.

У заједничком јединственом претресу учествовали су народни посланици: Ђорђе Дабић, известилац Одбора за правосуђе, државну управу и локалну самоуправу, Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Сања Јефић Бранковић, представник Посланичке групе Социјалдемократска партија Србије, Тома Фила, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Дејан Кесар, представник Посланичке групе „Александар Вучић - за нашу децу“ (након чијег излагања се за реплику јавио народни посланик Тома Фила), Самир Тандир, Владан Глишић (након чијег излагања су узајамно реплицирали народни посланици Дејан Кесар, Ђорђе Дабић и Владан Глишић), Александар Мирковић, Бранимир Јовановић, Јустина Пупин Кошћал, др Угљеша Мрдић, Љиљана Малушић, Душан Марић и Вук Мирчетић.

Након тога је председавајућа закључила заједнички јединствени претрес о предлозима аката из тачака 2. и 3. дневног реда.

\* \*

\*

Затим је председавајућа, сагласно члану 90. став 2. Пословника, обавестила да, на основу члана 101. став 1. Пословника, прекида рад Шеснаесте седнице Другог редовног заседања Народне скупштине Републике Србије у 2021. години, ради одржавања Девете посебне седнице Народне скупштине Републике Србије у Дванаестом сазиву, која је сазвана за 29. децембар 2021. године, са почетком у 10,00 часова и истовремено је, у складу са чланом 101. став 5. Пословника, обавестила да ће о наставку прекинуте седнице народни посланици бити благовремено обавештени.

\* \*

\*

Првог дана рада, седница је завршена у 18 часова и 5 минута.

**Други дан рада – 29. децембар 2021. године**

Седница је почела у 15 часова и 5 минута.

Седници је председавала Марија Јевђић, потпредседник Народне скупштине.

Председавајућа је, сагласно члану 90. став 1. Пословника, обавестила да су позвани да седници присуствују: Радомир Ратко Дмитровић, министар за бригу о породици и демографију, Мирјана Радановић, вршилац дужности секретара Министарства за бригу о породици и демографију, Александра Чамагић, вршилац дужности помоћника министра за бригу о породици и демографију и Милена Антић Јанић, руководилац Групе за популациону политику и финансијску подршку породици са децом у Министарству за бригу о породици и демографију.

Затим је Народна скупштина прешла на претрес у појединостима о **9. тачки дневног реда - ПРЕДЛОГУ ЗАКОНА О ИЗМЕНАМА И ДОПУНАМА ЗАКОНА О ФИНАНСИЈСКОЈ ПОДРШЦИ ПОРОДИЦИ СА ДЕЦОМ.**

Председавајућа Марија Јевђић, потпредседник Народне скупштине, сагласно члану 157. став 3. Пословника, oтворила је претрес Предлога закона у појединостима.

Саставни део Предлога закона постали су амандмани народног посланика др Александра Мартиновића на члан 1. и Одбора за рад, социјална питања, друштвену укљученост и смањење сиромаштва на члан 3.

У претресу о Амандману на члан 1. који је поднео народни посланик др Александар Мартиновић, учествовали су народни посланици: Јасмина Каранац, Миланка Јевтовић Вукојичић, Милија Милетић и Небојша Бакарец.

У претресу о Амандману на члан 3. који је поднео Одбор за рад, социјална питања, друштвену укљученост и смањење сиромаштва, учествовали су народни посланици: Виктор Јевтовић, Ненад Филиповић, Србислав Филиповић и Светлана Милијић.

У претресу о Амандману на члан 3. који су заједно поднели народни посланици Снежана Пауновић и Ђорђе Милићевић, учествовали су народни посланици: Снежана Пауновић (након чијег излагања се за реч јавио представник предлагача Радомир Ратко Дмитровић, министар за бригу о породици и демографију), проф. др Марко Атлагић, Бранимир Спасић и др Угљеша Мрдић (након чијег излагања се за реч јавио министар Радомир Ратко Дмитровић).

Затим је председник Народне скупштине закључио претрес Предлога закона у појединостима и обавестио народне посланике да ће Народна скупштина у Дану за гласање одлучивати о Предлогу закона у начелу, појединостима и у целини.

Председник је, сагласно члану 87. став 5. Пословника, одредио среду, 29. децембар 2021. године, са почетком у 17 часова и 33 минута, као Дан за гласање о тачкама дневног реда Шеснаесте седнице Другог редовног заседања Народне скупштине Републике Србије у 2021. години.

Применом електронског система за гласање утврђено је да је у сали присутно 166 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда –** **ПРЕДЛОГ ЗАКОНА О ИЗМЕНИ ЗАКОНА О РОКОВИМА ИЗМИРЕЊА НОВЧАНИХ ОБАВЕЗА У КОМЕРЦИЈАЛНИМ ТРАНСАКЦИЈАМА**

Народна скупштина је, већином гласова (од 171 присутног народног посланика, 170 је гласало за, а један није гласао), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 171 присутног народног посланика, 168 је гласало за, а три нису гласала).

Народна скупштина је, већином гласова (од 171 присутног народног посланика, 170 је гласало за, а један није гласао), усвојила Предлог закона о измени Закона о роковима измирења новчаних обавеза у комерцијалним трансакцијама, у целини.

**2. тачка дневног реда - ПРЕДЛОГ ОДЛУКЕ О ИЗБОРУ СУДИЈА КОЈИ СЕ ПРВИ ПУТ БИРАЈУ НА СУДИЈСКУ ФУНКЦИЈУ**

Народна скупштина је, већином гласова свих народних посланика (од 171 присутног народног посланика, 171 је гласао за), усвојила Предлог одлуке о избору судија који се први пут бирају на судијску функцију, у целини.

Затим је председник, у име народних посланика и у своје име, честитао изабраним носиоцима функција на избору и пожелео им пуно успеха у раду.

**3. тачка дневног реда –** **ЛИСТА КАНДИДАТА ЗА ЧЛАНА САВЕТА КОМИСИЈЕ ЗА ЗАШТИТУ КОНКУРЕНЦИЈЕ**

Народна скупштина је, већином гласова свих народних посланика (од 171 присутног народног посланика, 169 је гласало за, а два нису гласала), изабрала Чедомира Радојчића за члана Савета Комисије за заштиту конкуренције, на период од пет година.

Затим је председник честитао изабраном кандидату и пожелео му пуно успеха у раду.

**4. тачка дневног реда - ИЗВЕШТАЈ О РАДУ РЕГУЛАТОРНЕ АГЕНЦИЈЕ ЗА ЕЛЕКТРОНСКЕ КОМУНИКАЦИЈЕ И ПОШТАНСКЕ УСЛУГЕ ЗА 2020. ГОДИНУ, КОЈИ ЈЕ ПОДНЕЛА РЕГУЛАТОРНА АГЕНЦИЈА ЗА ЕЛЕКТРОНСКЕ КОМУНИКАЦИЈЕ И ПОШТАНСКЕ УСЛУГЕ (БРОЈ 02-1214/21 ОД 30. ЈУНА 2021. ГОДИНЕ), СА ПРЕДЛОГОМ ЗАКЉУЧКА ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ ОД 25. НОВЕМБРА 2021. ГОДИНЕ**

Народна скупштина је, већином гласова (од 171 присутног народног посланика, 168 је гласало за, један против, а два нису гласала), усвојила Предлог закључка поводом разматрања Извештаја о раду Регулаторне агенције за електронске комуникације и поштанске услуге за 2020. годину, који је поднео Одбор за просторно планирање, саобраћај, инфраструктуру и телекомуникације 25. новембра 2021. године.

**5. тачка дневног реда – ПРЕДЛОГ ОДЛУКЕ O ДАВАЊУ САГЛАСНОСТИ НА ИЗМЕНЕ И ДОПУНЕ ФИНАНСИЈСКОГ ПЛАНА КОМИСИЈЕ ЗА ХАРТИЈЕ ОД ВРЕДНОСТИ ЗА 2021. ГОДИНУ**

Народна скупштина је, већином гласова (од 171 присутног народног посланика, 170 је гласало за, а један није гласао), усвојила Предлог одлуке o давању сагласности на Измене и допуне Финансијског плана Комисије за хартије од вредности за 2021. годину, у целини.

**6. тачка дневног реда – ПРЕДЛОГ ОДЛУКЕ O ДАВАЊУ САГЛАСНОСТИ НА ФИНАНСИЈСКИ ПЛАН КОМИСИЈЕ ЗА ХАРТИЈЕ ОД ВРЕДНОСТИ ЗА 2022. ГОДИНУ**

Народна скупштина је, већином гласова (од 171 присутног народног посланика, 169 је гласало за, а два нису гласала), усвојила Предлог одлуке o давању сагласности на Финансијски план Комисије за хартије од вредности за 2022. годину, у целини.

**7. тачка дневног реда – ПРЕДЛОГ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ ЗА 2022. ГОДИНУ**

Народна скупштина је, већином гласова (од 171 присутног народног посланика, 169 је гласало за, а два нису гласала), усвојила Предлог одлуке о давању сагласности на Финансијски план Регулаторног тела за електронске медије за 2022. годину, у целини.

**8. тачка дневног реда – ПРЕДЛОГ ОДЛУКЕ О ДАВАЊУ САГЛАСНОСТИ НА ФИНАНСИЈСКИ ПЛАН АГЕНЦИЈЕ ЗА ЕНЕРГЕТИКУ РЕПУБЛИКЕ СРБИЈЕ ЗА 2022. ГОДИНУ**

Народна скупштина је, већином гласова (од 171 присутног народног посланика, 168 је гласало за, а три нису гласала), усвојила Предлог одлуке о давању сагласности на Финансијски план Агенције за енергетику Републике Србије за 2022. годину, у целини.

**9. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ФИНАНСИЈСКОЈ ПОДРШЦИ ПОРОДИЦИ СА ДЕЦОМ**

Народна скупштина је, једногласно (од 172 присутна народна посланика, 172 су гласала за), прихватила Предлог закона, у начелу.

Народна скупштина није прихватила Амандман на члан 3. који су поднели народни посланици Снежана Пауновић и Ђорђе Милићевић (од 173 присутна народна посланика, 27 је гласало за, један се уздржао, а 145 није гласало).

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 174 присутна народна посланика, 171 је гласао за, а три нису гласала).

Народна скупштина је, једногласно (од 174 присутна народна посланика, 174 су гласала за), усвојила Предлог закона о изменама и допунама Закона о финансијској подршци породици са децом, у целини.

**10. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА О САРАДЊИ У ВЕТЕРИНАРСКОЈ, ФИТОСАНИТАРНОЈ И ОБЛАСТИ БЕЗБЕДНОСТИ ХРАНЕ И ХРАНЕ ЗА ЖИВОТИЊЕ НА ЗАПАДНОМ БАЛКАНУ**

Народна скупштина је, већином гласова свих народних посланика (од 174 присутна народна посланика, 173 су гласала за, а један није гласао), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 174 присутна народна посланика, 172 су гласала за, један против, а један није гласао).

Народна скупштина је, већином гласова свих народних посланика (од 174 присутна народна посланика, 173 су гласала за, а један није гласао), усвојила Предлог закона о потврђивању Споразума о сарадњи у ветеринарској, фитосанитарној и области безбедности хране и хране за животиње на Западном Балкану, у целини.

**11. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА О УСЛОВИМА ЗА СЛОБОДАН ПРИСТУП ТРЖИШТУ РАДА НА ЗАПАДНОМ БАЛКАНУ**

Народна скупштина је, већином гласова свих народних посланика (од 174 присутна народна посланика, 172 су гласала за, један се уздржао, а један није гласао), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 174 присутна народна посланика, 172 су гласала за, један против, а један није гласао).

Народна скупштина је, већином гласова свих народних посланика (од 174 присутна народна посланика, 172 су гласала за, један се уздржао, а један није гласао), усвојила Предлог закона о потврђивању Споразума о условима за слободан приступ тржишту рада на Западном Балкану, у целини.

**12. тачка дневног реда – ПРЕДЛОГ ЗАКОНА O ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И САВЕТА МИНИСТАРА РЕПУБЛИКЕ АЛБАНИЈЕ О УЗАЈАМНОМ ПРИЗНАВАЊУ ОДОБРЕЊА ОВЛАШЋЕНИХ ПРИВРЕДНИХ СУБЈЕКАТА ЗА СИГУРНОСТ И БЕЗБЕДНОСТ (AEOS)**

Народна скупштина је, већином гласова свих народних посланика (од 174 присутна народна посланика, 173 су гласала за, а један није гласао), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 175 присутних народних посланика, 173 су гласала за, један против, а један није гласао).

Народна скупштина је, већином гласова свих народних посланика (од 176 присутних народних посланика, 174 су гласала за, а два нису гласала), усвојила Предлог закона o потврђивању Споразума између Владе Републике Србије и Савета министара Републике Албаније о узајамном признавању одобрења овлашћених привредних субјеката за сигурност и безбедност (AEOS), у целини.

**13. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА О ПОВЕЗИВАЊУ ШЕМА ЕЛЕКТРОНСКЕ ИДЕНТИФИКАЦИЈЕ ГРАЂАНА ЗАПАДНОГ БАЛКАНА**

Народна скупштина је, већином гласова свих народних посланика (од 176 присутних народних посланика, 175 је гласало за, а један није гласао), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 176 присутних народних посланика, 174 су гласала за, један против, а један није гласао).

Народна скупштина је, већином гласова свих народних посланика (од 176 присутних народних посланика, 174 су гласала за, а два нису гласала), усвојила Предлог закона о потврђивању Споразума о повезивању шема електронске идентификације грађана Западног Балкана, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Шеснаесту седницу Другог редовног заседања Народне скупштине Републике Србије у 2021. години.

Седница је закључена у 17 часова и 55 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић